CELEX: 62016TN0261
Language: lv
Date: 2016-05-25 00:00:00
Title: Lieta T-261/16: Prasība, kas celta 2016. gada 25. maijā – Portugāle/Komisija

25.7.2016   
            
            
               LV
            
            
               Eiropas Savienības Oficiālais Vēstnesis
            
            
               C 270/52
            
         Prasība, kas celta 2016. gada 25. maijā – Portugāle/Komisija
   (Lieta T-261/16)
   (2016/C 270/60)
   Tiesvedības valoda – portugāļu
   
      Lietas dalībnieki
   
   
      Prasītāja: Portugāles Republika (pārstāvji – L. Inez Fernandes, M. Figueiredo, P. Estêvão un J. Saraiva de Almeida)
   
      Atbildētāja: Eiropas Komisija
   
      Prasītājas prasījumi:
   
   
               —
            
            
               atcelt Komisijas 2016. gada 17. marta Īstenošanas lēmumu (ES) 2016/417, ar ko no Eiropas Savienības finansējuma izslēdz konkrētus dalībvalstu izdevumus, kurus tās attiecinājušas uz Eiropas Lauksaimniecības garantiju fondu (ELGF) un uz Eiropas Lauksaimniecības fondu lauku attīstībai (ELFLA) (OV L 75, 16. lpp.), ciktāl ar to no finansējuma ir izslēgta summa EUR 385 762,22 apmērā par Portugāles deklarētajiem izdevumiem saistībā ar konkrētu atbalsta pasākumu, kas veikts atbilstoši Padomes 2009. gada 19. janvāra Regulas (EK) Nr. 73/2009 68. pantam, par 2011., 2012. un 2013. finanšu gadu;
            
         
               —
            
            
               piespriest Eiropas Komisijai atlīdzināt tiesāšanās izdevumus.
            
         
      Pamati un galvenie argumenti
   
   Prasības pamatošanai prasītāja izvirza divus pamatus.
   
               1.
            
            
               Ar pirmo pamatu tiek apgalvots, ka ir pārkāpts Komisijas Regulas Nr. 1122/2009 46. panta 2. punkts – Portugāles iestādes ir ievērojušas visus noteikumus saistībā ar “papildu maksājumu par katru slaucamo govi” konkrētā atbalsta, kuru Portugāles valdība noteica atbilstoši Regulas Nr. 73/2009 86. pantam, ietvaros.
            
         
               2.
            
            
               Ar otro pamatu tiek apgalvots, ka ir pārkāpts Padomes Regulas Nr. 1290/2005 31. panta 2. punkts, jo nav izpildītas Komisijas noteiktās prasības pamatnostādnēs, kas iekļautas dokumentā Nr. VI/5330/97, lai piemērotu finanšu korekciju ar 2 % likmi.